b'\n_START_ARTICLE_\nValvottaminen\n_START_PARAGRAPH_\nValvottaminen on tehokas psykologinen ja fyysinen kidutusmenetelm\xc3\xa4, muun muassa inkvisition k\xc3\xa4ytt\xc3\xa4m\xc3\xa4. Menetelm\xc3\xa4 on tehokas, veret\xc3\xb6n, eik\xc3\xa4 ensi alkuun aiheuta ruumiillisia vaurioita. Menetelm\xc3\xa4 tunnetaan latinalaisella nimell\xc3\xa4 tormentum insomniae. Pitkitetty valvottaminen aiheuttaa paitsi fyysist\xc3\xa4 ja henkist\xc3\xa4 k\xc3\xa4rsimyst\xc3\xa4, my\xc3\xb6s heikent\xc3\xa4\xc3\xa4 uhrien harkintakyky\xc3\xa4. N\xc3\xa4in heid\xc3\xa4t saadaan helposti murtumaan henkisesti ja tunnustamaan tai kertomaan mit\xc3\xa4 tahansa. Kun ihmist\xc3\xa4 valvotetaan tarpeeksi kauan, vastustuskyky heikkenee ja yleisin kuolinsyy on jokin tulehdustauti. Uhria valvotetaan pistelem\xc3\xa4ll\xc3\xa4, ly\xc3\xb6m\xc3\xa4ll\xc3\xa4, kutittamalla sek\xc3\xa4 pahoinpitelem\xc3\xa4ll\xc3\xa4. My\xc3\xb6s koe-el\xc3\xa4imill\xc3\xa4 on testattu valvotuksen vaikutusta. Kun sit\xc3\xa4 jatkettiin useita p\xc3\xa4ivi\xc3\xa4, koe-el\xc3\xa4imet kuolivat rasitukseen. My\xc3\xb6s erilaisilla valo\xc3\xa4rsykkeill\xc3\xa4 voidaan est\xc3\xa4\xc3\xa4 vankia nukkumasta. Juuri kun uhri on nukahtamassa, kirkkaat lamput alkavat v\xc3\xa4lkky\xc3\xa4 ja tekev\xc3\xa4t nukkumisen mahdottomaksi._NEWLINE_Vuonna 2014 selvisi, ett\xc3\xa4 CIA oli k\xc3\xa4ytt\xc3\xa4nyt valvottamista kuulustelukeinona terrorismia vastaan.'